สวัสดีค่ะ คือปกติแล้วประจำเดือนนุมาตรงทุกเดือนค่ะ กินยาคุมของแอนนี่ลินมา3แผงแล้ว 28 เม็ด เมนมาตรงทุกเดือน แต่เข้าแผงที่4กินได้แค่11เม็ด เมนมาค่ะ อยากถามว่ามันผิดปกติหรือป่าวค่ะ แล้วตอนนี้ก้อเปนเมนมา7วันแล้ว ปกติแร้วทุกๆๆเดือนเมนนุมาเดือนล่ะ3วัน แต่นี้มา7วันแล้วค่ะมาเยอะด้วยค่ะ อยากทราบว่าถ้าเปนแบบนี้มันผิดปกติไมคะแล้วนุควรทำอย่างรัยดีคะ ขอบคุนค่ะ
สวัสดีค่ะ Natthikarn การรับประทานยาคุมกำเนิด บางครั้งในช่วง 1-3 แผงแรก อาจมีเลือดออกกระปริบกระปรอยระหว่างการรับประทานได้ค่ะ เนื่องจาก เป็นช่วงที่ร่างกายกำลังปรับให้เข้ากับฮอร์โมนค่ะ เเต่ถ้าเริ่มออกหลังจากที่เคยปกติดีมาตลอด อาจต้องดูว่า มีการลืมรับประทาน หรือทานยาไม่ตรงเวลาหรือไม่ค่ะ เนื่องจากระดับยาที่ไม่คงที่ในร่างกาย ก็อาจทำให้มีเลือดออกได้หรืออาจมีการติดเชื้อที่ปากมดลูก ช่องคลอด หรือมีติ่งเนื้อที่ปากมดลูก หรือเยื่อบุโพรงมดลูกค่ะ ถ้าเป็นไปได้ อาจลองสังเกตอาการดูก่อนค่ะ อาจเป็นเเค่แผงนี้ เเต่ถ้าเป็นอย่างต่อเนื่อง แนะนำให้ไปพบสูตินรีเเพทย์ เพื่อดูเรื่องการติดเชื้อ ร่วมกับถ้าไม่พบอาจดูเรื่องการปรับฮอร์โมนในยาคุมค่ะนอกจากนี้ อาจต้องระวังการตั้งร่วมด้วยค่ะ เนื่องจากการรับประทานที่ถูกต้องในบางราย ก็ยังอาจมีการตั้งครรภ์ได้ เเนะนำว่าถ้าเดือนไหน เลือดที่ออกเเตกต่างไปจากเดิม อาจต้องตรวจปัสสาวะเพื่อดูการตั้งครรภ์ร่วมด้วยค่ะ